לינדה מנוחין

לינדה עבדול עזיז מנוחין (נולדה ב-1950) היא עיתונאית ובלוגרית ישראלית הכותבת באתרי חדשות ערביים, ואשר שימשה בעבר כראש דסק המזרח התיכון ופרשנית לענייני ערבים בטלוויזיה בערבית, בערוץ 1.

ביוגרפיה
מנוחין נולדה ב-1950 בבגדאד. בגיל 21 נמלטה לישראל דרך איראן עם אחיה, כאשר אמה ואחותה עושות את אותה הדרך שמונה חודשים מאוחר יותר, וכשאביה נותר מאחור. שנתיים אחר הגעתם לישראל, בערב יום הכיפורים 1973, נעלם אביה בבגדאד בלי להותיר סימן. האב, עו"ד יעקב עבד אל-עזיז, היה אישיות מוכרת בקהילה היהודית. בשנים ההן ביסס משטר הבעת' את כוחו בציבור, בהנהגת סגן הנשיא, סדאם חוסיין. יהודים, קומוניסטים ומתנגדי משטר אחרים הוצאו להורג באשמות שווא כמעשה של הפגנת עוצמה. תעלומת היעלמו לא נפתרה עד היום, וההנחה היא כי נרצח בפקודת השלטון מאוחר יותר סיפור החיפוש אחר מה עלה בגורלו יתועד בסרט הדוקומנטרי של דוקי דרור, "צל בבגדד" (2013).

עם הגיעה לישראל החלה ללמוד באולפן בירושלים בקורס קדם־אקדמי, ולמדה תחילה כלכלה וסטטיסטיקה  באוניברסיטה העברית, אך אחר כך עברה ללמוד ספרות ערבית. תחילה הייתה למורה במגזר הערבי עד שב–1976 התקבלה לרדיו, שם עבדה כשנתיים כקריינית. ב–1981 התקבלה לטלוויזיה בערבית, שם שימשה כעורכת מגזינים ובתפקידה האחרון שימשה כראש דסק המזרח התיכון ופרשנית לענייני ערבים.

ראו גם
צל בבגדד

קישורים חיצוניים
 הבלוג של לינדה מנוחין
 דף הפייסבוק של לינדה מנוחין
 יום גירוש יהודי ערב: עולה מעיראק משחזרת את המסע שהעלים את עקבות אביה, אתר נענע, ראיון עם רפי רשף, 30 בנובמבר 2014

הערות שוליים

הערוץ הראשון: שדרניות ומנחות
שדרניות רדיו ישראליות
שדרני רדיו ישראלים
מזרחניות ישראליות
מזרחנים ישראלים
פרשנים לענייני ערבים
פרשניות לענייני ערבים
פרשניות ישראליות
עולות בשנות ה-1970
עולים בשנות ה-1970
עיתונאיות ישראליות
עיתונאים ישראלים
ישראליות ילידות עיראק
ישראלים ילידי עיראק
בוגרות האוניברסיטה העברית בירושלים
בוגרי האוניברסיטה העברית בירושלים
בוגרות תוכנית קרן וקסנר בישראל
בוגרי תוכנית קרן וקסנר בישראל
ישראליות שנולדו ב-1950
ישראלים שנולדו ב-1950